Koordinatės: 32°49′45.828″ š. pl. 34°58′17.936″ r. ilg.﻿ / ﻿32.82939667°š. pl. 34.97164889°r. ilg.﻿ / 32.82939667; 34.97164889

| Bahajų šventosios vietos Haifoje ir Vakarų Galilėjoje |
| --- |
| Pasaulio paveldo sąrašas |
| 

---

 |
| Bahajų sodai

---

 |
| **Vieta** |  Izraelis |
| **Tipas** | Kultūrinis |
| **Kriterijus** | iii, vi |
| Pasaulio paveldo emblema **Nuoroda** | (angl.) (pranc.): 1220 |
| **Regionas**\*\* | Azija ir Ramusis vandenynas |
| **Įrašymo istorija** |
| **Įrašas** | 2008  (32-oji sesija) |
| \* Pavadinimas, koks nurodytas UNESCO sąraše.\*\* Regionas pagal UNESCO skirstymą. |

**Bahajų pasaulinis centras** – bahajų tikėjimo išpažinėjų piligrimystės, dvasinis ir administracinis centras, esantis Izraelio miestuose Haifoje ir Ake vakarų Galilėjoje. Pagrindiniai bahajų centro objektai, įskaitant Karmelio kalno terasose plytinčius sodus, bahajų pirmtakų Bahaulos (1817–1892) ir Babo (1819–1850) šventoves, 2008 m. buvo įtraukti į UNESCO saugomo pasaulio kultūros paveldo sąrašą. 

Objektui priklauso 26 statiniai, paminklai ir šventvietės, sudarantys 11 atskirų kompleksų Ake ir Haifoje. Visi jie susiję su pirmtakų kulto įkūrėjų vardais. Be kitų, čia išsaugota Bahaulos kapavietė prie Ako ir Babo mauzoliejus, taip pat teritorijoje yra kapinės, eilė šiuolaikinių neoklasicizmo stiliaus pastatų, kuriuose įsikūrusi administracija, archyvai, tyrimų centrai. Bahajų sodai įveisti 19 terasų, kurios nuo kalno leidžiasi apie 1 km ilgio atkarpoje, iki 400 m pločio. Tai viena iš lankomiausių Izraelio vietų.

Bahajų šventosios vietos Haifoje ir Ake

Istorija
--------

Turkų sultono nutarimu 1868 m. grupė kalinių atvyko į uostą prie Karmelio kalno. Tarp naujakurių tremtinių buvo ir Bahaula su šeima. Jam mirus 1892 m. buvo palaidotas šalia Ako. Ši kapavietė tapo viena svarbiausių bahajų šventviečių. 1909 m. Babo palaikai buvo perkelti į mauzoliejų Haifoje, Karmelio kalno šlaite (praėjus beveik 60 metų po jo mirties). 1953 m. čia buvo galutinai užbaigtas memorialo statinys su kolonada ir paauksuotu kupolu, tapęs miesto akcentu. 

1987 m. Bahajų pasaulinis centras nusprendė šventąją kapavietę apsupti sodais, kurie bahajų maldininkams tarnautų keliu, vedančiu į švenčiausią vietą. Juos suprojektuoti ir įrengti buvo pavesta iraniečių kilmės emigrantui architektui Fariborz Sahba. Sodai terasose buvo oficialiai atidaryti 2001 m. dalyvaujant Izraelio valdžios atstovams.

Bahajų pasaulinis centras bahajams atstoja šventas piligrimystės vietas, kurios buvo nurodytos Švenčiausioje knygoje Kitab-i-Aqdas kaip būtinos bent kartą aplankyti kiekvienam bahajui per savo gyvenimą, tačiau jos šiuo metu neprieinamos. Tai namas Bagdade, kur keletą metų gyveno pats Bahaula (Irakas; šiitų konfiskuotas 1922 m. sugriautas 2013 m.) ir Babo namas Širaze (Iranas; galutinai sunaikintas per Irano revoliuciją 1979 m.).

Galerija
--------

* Babo šventykla HaifojeBabo šventykla Haifoje
* Bahaulos šventykla prie AkoBahaulos šventykla prie Ako
* Antkapiniai paminklaiAntkapiniai paminklai
* Haifos piligrimų priėmimo namaiHaifos piligrimų priėmimo namai
* Archyvų rūmaiArchyvų rūmai
* Teisingumo rūmaiTeisingumo rūmai

Šaltiniai
---------

1. ↑  Bahá'í World Centre (2007). „What is pilgrimage?". Bahá'í World Centre. Nuoroda tikrinta 2008-08-10.
2. ↑  Smith, Peter (2000). "Pilgrimage". *A concise encyclopedia of the Bahá'í Faith*. pp. 269.

Nuorodos
--------

* Sąrašas:UNESCO pasaulio paveldo objektai Azijoje
* Bahajų pasaulinis centras. Oficiali svetainė
* Bahajų sodai. Oficiali svetainė Archyvuota kopija 2017-07-29 iš Wayback Machine projekto.
* Bahajų piligrimystė

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • R Pasaulio paveldo objektai Izraelyje ir Palestinoje |
| --- |
|  |
| Izraelio vėliava Izraelis | 
*Jeruzalės senamiestis ir miesto sienos* (1981, kartu su Palestina) · Masada (2001) · Akrės senamiestis (2001) · Tel Avivo Baltasis miestas (2003) · Bibliniai telai – Megidas, Tel Hazoras, Tel Beer Ševa (2005) · Smilkalų kelias – Negevo dykumos miestai (Avdatas, Haluca, Mamšitas, Šivta) (2005) · Bahajų šventosios vietos Haifoje ir Vakarų Galilėjoje (2008) · Karmelio kalno žmogaus evoliucijos vietovės: Nahal Mearoto/Vadi el Mugaros urvai (2012) · Marešos ir Beit Guvrino urvai Judėjos žemumose kaip Urvų Žemės mikrokosmas (2014) |
|  |
| Palestinos vėliava Palestina | 
*Jeruzalės senamiestis ir miesto sienos* (1981, kartu su Izraeliu) · Jėzaus gimtinė: Kristaus Gimimo bažnyčia ir piligrimų keliai Betliejuje (2012) · *Palestina – alyvmedžių ir vynmedžių žemė: Pietų Jeruzalės kultūrinis kraštovaizdis, Batiras* (2014) · Hebrono senamiestis (2017) · Senasis Jerichas/Tell es-Sultanas (2023) |

 |